CELEX: 
Language: et
Date: 2013-11-16 00:00:00
Title: 2013/610/EL: Euroopa Parlamendi otsus, 17. aprill 2013 , Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2011. aasta eelarve täitmisele heakskiidu andmise kohta#Euroopa Parlamendi resolutsioon, 17. aprill 2013 , tähelepanekutega, mis on Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2011. aasta eelarve täitmisele heakskiidu andmist käsitleva otsuse lahutamatu osa

16.11.2013   
            
            
               ET
            
            
               Euroopa Liidu Teataja
            
            
               L 308/324
            
         EUROOPA PARLAMENDI OTSUS,
   17. aprill 2013,
   Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2011. aasta eelarve täitmisele heakskiidu andmise kohta
   (2013/610/EL)
   EUROOPA PARLAMENT,
   
               —
            
            
               võttes arvesse Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2011. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri eelarveaasta 2011 raamatupidamise aastaaruande kohta koos agentuuri vastustega (1),
            
         
               —
            
            
               võttes arvesse nõukogu 12. veebruari 2013. aasta soovitust (05753/2013 – C7-0041/2013),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
            
         
               —
            
            
               võttes arvesse nõukogu 26. oktoobri 2004. aasta määrust (EÜ) nr 2007/2004 Euroopa Liidu liikmesriikide välispiiril tehtava operatiivkoostöö juhtimise Euroopa agentuuri asutamise kohta, (4) eriti selle artiklit 30,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (5) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0079/2013),
            
         
               1.
            
            
               annab heakskiidu Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri tegevdirektori tegevusele agentuuri 2011. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 388, 15.12.2012, lk 202.
   
      (2)  EÜT L 248, 16.9.2002, lk 1.
   
      (3)  ELT L 298, 26.10.2012, lk 1.
   
      (4)  ELT L 349, 25.11.2004, lk 1.
   
      (5)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2011. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri 2011. aasta lõplikku raamatupidamise aastaaruannet,
               
            
                  —
               
               
                  võttes arvesse kontrollikoja aruannet Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri eelarveaasta 2011 raamatupidamise aastaaruande kohta koos agentuuri vastustega (1),
               
            
                  —
               
               
                  võttes arvesse nõukogu 12. veebruari 2013. aasta soovitust (05753/2013 – C7-0041/2013),
               
            
                  —
               
               
                  võttes arvesse Euroopa Liidu toimimise lepingu artiklit 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
               
            
                  —
               
               
                  võttes arvesse nõukogu 26. oktoobri 2004. aasta määrust (EÜ) nr 2007/2004 Euroopa Liidu liikmesriikide välispiiril tehtava operatiivkoostöö juhtimise Euroopa agentuuri asutamise kohta, (4) eriti selle artiklit 30,
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (5) eriti selle artiklit 94,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0079/2013),
               
            
                  A.
               
               
                  arvestades, et kontrollikoda märkis, et ta sai piisava kindluse Euroopa Liidu Liikmesriikide Välispiiril Tehtava Operatiivkoostöö Juhtimise Euroopa Agentuuri (edaspidi „agentuur”) 2011. aasta raamatupidamise aastaaruande usaldatavuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et 10. mail 2012. aastal andis Euroopa Parlament heakskiidu agentuuri tegevdirektori tegevusele agentuuri 2010. aasta eelarve täitmisel (6) ning heakskiidu andmise otsusele lisatud resolutsioonis parlament muu hulgas:
                  
                              —
                           
                           
                              kordas, et assigneeringute ülekandmise tava tuleks rangelt piirata ning see ei tohiks kahjustada usaldusväärse finantsjuhtimise tavasid, ja nõudis, et agentuur järgiks edaspidi aastasuse põhimõtet;
                           
                        
                              —
                           
                           
                              ärgitas agentuuri teostama väljamakstud toetuste kohapealset järelkontrolli;
                           
                        
            
                  C.
               
               
                  arvestades, et agentuuri 2011. aasta üldeelarve oli 118 200 000 eurot (2010. aastal oli see 93 200 000 eurot); arvestades, et liidu esialgne rahaline osalus agentuuri 2011. aasta eelarves oli 111 000 000 eurot (2010. aastal oli see 89 100 000 eurot);
               
            
         Eelarvehaldus ja finantsjuhtimine
      
      
                  1.
               
               
                  tunnistab, et agentuuri eelarvet täiendati kolme paranduseelarvega, millel oli kolm eesmärki:
                  
                              —
                           
                           
                              lisada jaotisesse 3 (tegevuskulud) eelarvepunkt „EUROSUR”;
                           
                        
                              —
                           
                           
                              suurendada agentuuri eelarvet 12 700 000 euro võrra, millega täiendatakse hädaolukorras reageerimise paketti seoses arengutega Põhja-Aafrikas;
                           
                        
                              —
                           
                           
                              lisada eelarvesse 31 800 000 eurot kulukohustuste assigneeringutena hädaolukorras reageerimise paketi jaoks Vahemere piirkonnas;
                           
                        
            
                  2.
               
               
                  märgib, et maksete assigneeringute täitmise määr oli 96 % jaotises 1 (personalikulud), 74 % jaotises 2 (halduskulud) ja 58 % jaotises 3; kutsub agentuuri üles rakendama erimeetmeid oma eelarve koostamise ja maksete assigneeringute täitmismäära parandamiseks haldus- ja tegevuskulude osas;
               
            
                  3.
               
               
                  on sügavalt mures selle pärast, et 33 % agentuuri 2011. aasta eelarvest (38,7 miljonit eurot) kanti üle 2012. aastasse; märgib, et jaotise 3 (tegevuskulud) puhul kanti üle 36 miljonit eurot (41 %); märgib, et nagu ka 2010. aastal, on ülekantud assigneeringute summa liiga suur ja vastuolus eelarve aastasuse põhimõttega;
               
            
                  4.
               
               
                  taunib, et ülekantud assigneeringute hulgas kandis agentuur üle ka 5,1 miljoni euro suuruses summas üldisi kulukohustusi; märgib, et agentuuri finantseeskirjades ei ole nende ülekandmiseks selget alust; on teadlik sellest, et eelarveaasta lõpus saadud rahastamine võib tuua kaasa suuremad ülekandmised järgmisse aastasse;
               
            
         Järelmeetmed 2010. aasta eelarve täitmisele heakskiidu andmise soovitustele
      
      
                  5.
               
               
                  märgib, et 2012. aastal võttis agentuur vastu ja rakendas järelkontrolli strateegia ning korraldas kolm kohapealset külastust, mis hõlmasid 9 % 2011. aastal 73 miljoni euro suuruses summas välja makstud toetustest; tunneb heameelt selle üle, et kindlaks tehtud veamäär jäi alla 1 % ja et 2013. aastal on kavas teha kuus kohapealset külastust;
               
            
                  6.
               
               
                  võtab teadmiseks agentuuri jõupingutused ja pidevad probleemid, millega ta eelarve täitmisel kokku puutub; võtab teadmiseks agentuuri selgitused, mille kohaselt on raskused olnud muu hulgas tingitud välistest teguritest, näiteks ootamatutest arengutest välispiiridel; nõuab, et agentuur jätkaks selles vallas pingutusi;
               
            
         Järelevalve- ja kontrollisüsteemid
      
      
                  7.
               
               
                  on teadlik sellest, et ehkki agentuur viis läbi mõistlikke kontrolle, ei nõudnud ta tavaliselt tõendavate dokumentide esitamist, mis vähendaks agentuuri poolt rahastatud ning liikmesriikide ja Schengeni riikide poolt läbi viidud ühisoperatsioonide toetustega seotud rahastamiskõlbmatute kulude riski; avaldab heameelt tõsiasja üle, et agentuur võttis kasutusele poliitika, mille eesmärk on tugevdada eelkontrolli, nõudes süstemaatiliselt tõendavate dokumentide esitamist;
               
            
                  8.
               
               
                  on üllatunud, et nagu ka 2010. aastal, pidi agentuuri peaarvepidaja agentuuri raamatupidamissüsteemi heaks kiitma;
               
            
                  9.
               
               
                  peab kahetsusväärseks, et põhivara haldamise sisekontrollisüsteemis avastati puudusi; peab kahetsusväärseks, et põhivara realiseerimise korda ei ole paika pandud ja füüsiline inventuur ei ole täielik;
               
            
                  10.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 17. aprilli 2013. aasta resolutsioonile (7) ametite tulemuste, finantsjuhtimise ja kontrolli kohta.
               
            
         (1)  ELT C 388, 15.12.2012, lk 202.
      
         (2)  EÜT L 248, 16.9.2002, lk 1.
      
         (3)  ELT L 298, 26.10.2012, lk 1.
      
         (4)  ELT L 349, 25.11.2004, lk 1.
      
         (5)  EÜT L 357, 31.12.2002, lk 72.
      
         (6)  ELT L 286, 17.10.2012, lk 288.
      
         (7)  Vastuvõetud tekstid, P7_TA(2013)0134 (vt käesoleva Euroopa Liidu Teataja lk 374).